Komore na profilu aluminijastih in PVC oken predstavljajo zračne poti znotraj profila. Sodelujejo pri ustvarjanju toplotno izolativnih lastnosti okna. Načeloma velja, da več kot je komor, boljša je toplotna izolativnost okna, zato višje število komor zviša tudi končno ceno okna. Je pa potrebno opozoriti, da samo število komor še ne zagotavlja dobre toplotne izolativnosti okna, saj je ta odvisna tudi od drugih lastnosti okna.